
                                   PARLAMENTUL  ROMÂNIEI

                                      CAMERA DEPUTAŢILOR
	COMISIA JURIDICĂ,

  DE DISCIPLINĂ ŞI IMUNITĂŢI

Nr. 31/1148/02.12.2010


	                               COMISIA PENTRU BUGET,

                FINANŢE şI BĂNCI
                 Nr. 22/667/29.11.2010
                                     Bucureşti, 23.02.2011
                                          PL.x 767/2010


                                                                            RAPORT  COMUN
asupra proiectului de Lege privind plata de către Autoritatea Electorală Permanentă a cotizaţiei anuale de membru cu drepturi depline al Asociaţiei Oficialilor Electorali Europeni (ACEEEO)
    În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru buget, finanţe si bănci au fost sesizate spre dezbatere, în fond, cu proiectul de Lege privind plata de către Autoritatea Electorală Permanentă a cotizaţiei anuale de membru cu drepturi depline al Asociaţiei Oficialilor Electorali Europeni (ACEEEO), trimis cu adresa nr. PL.x 767 din 29 noiembrie 2010, înregistrat cu nr. 31/1148 din 2 decembrie 2010 şi, respectiv, cu nr. 22/667 din 29  noiembrie 2010.
             Senatul, în calitate de primă Cameră sesizată, a adoptat iniţiativa legislativă, în şedinţa din 24 noiembrie 2010. 

            Camera Deputaţilor este Cameră decizională, potrivit prevederilor art.75 din Constituţia României, republicată, şi ale art. 92 alin.(9) pct. 1 din Regulamentul Camerei Deputaţilor, republicat.

            Guvernul, prin punctul de vedere transmis cu adresa nr. 2320 din 03.09.2010, susţine adoptarea acestei iniţiative legislative.
               Consiliul Legislativ a avizat favorabil iniţiativa legislativă, conform avizului nr. 901 din 13.07.2010.
             Proiectul de lege are ca obiect de reglementare stabilirea cadrului legal al colaborării Autorităţii Electorale Permanente cu Asociaţia Oficialilor Electorali Europeni (ACEEEO),  asigurarea continuităţii reprezentării României în această organizaţie, precum şi aprobarea plăţii cotizaţiei care revine României.

           În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru buget, finanţe şi bănci au examinat iniţiativa legislativă susmenţionată, în şedinţa din 2 februarie 2011. Membrii Comisiei juridice, de disciplină şi imunităţi au examinat iniţiativa legislativă, în şedinţa din 22 februarie 2011.
              La lucrările Comisiei pentru buget finanţe şi bănci au participat, în conformitate cu prevederile art. 54 şi art. 55 din Regulamentul Camerei Deputaţilor, republicat, din partea Autorităţii Electorale Permanente, domnul Marian Muhuleţ - vicepreşedinte si domnul Cristian Leahu – director. La lucrările Comisiei juridice, de disciplină şi imunităţi a participat, din partea Autorităţii Electorale Permanente, domnul Tiberiu Kovacs- secretar general.
             Din numărul total de 39 membri ai Comisiei pentru buget finanţe şi bănci au participat la dezbateri 36 deputaţi, iar din numărul total de 26 membri ai Comisiei juridice, de disciplină şi imunităţi au participat la dezbateri 25 deputaţi.
În urma dezbaterilor şi a opiniilor exprimate de invitaţi, membrii celor două Comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind plata de către Autoritatea Electorală Permanentă a cotizaţiei anuale de membru cu drepturi depline al Asociaţiei Oficialilor Electorali Europeni (ACEEEO), cu amendamentul admis redat în anexă.
           În raport cu obiectul şi conţinutul său, proiectul de lege face parte din categoria legilor ordinare.
                PREŞEDINTE,


                                                                  PREŞEDINTE,
                   Daniel BUDA
                            Viorel ŞTEFAN
                SECRETAR,

                                                                                               SECRETAR,
         Gabriel ANDRONACHE
                               Iuliu NOSA
Anexa

  Amendament admis
	Nr. crt.
	                    Text adoptat de Senat
	Amendamente propuse

(Autorul amendamentului)
	Observaţii

	1.
	                             Titlul Legii:    
    Lege privind plata de către Autoritatea Electorală Permanentă a cotizaţiei anuale de membru cu drepturi depline al Asociaţiei Oficialilor Electorali Europeni (ACEEEO)
	                    Nemodificat

	

	2.
	   Art. (1) Sumele necesare pentru plata cotizaţiei anuale ce revine Autorităţii Electorale Permanente, în calitate de membru cu drepturi depline al Asociaţiei Oficialilor Electorali Europeni (ACEEEO), se asigură de la bugetul de stat, prin bugetul anual aprobat Autorităţii Electorale Permanente.

    (2) Pentru anul 2010 se introduce în bugetul Autorităţii Electorale Permanente pentru anul 2010 titlul „Alte transferuri", alineatul „Contribuţii şi cotizaţii la organisme internaţionale", echivalentul în lei al sumei de 2.200 de euro, reprezentând cotizaţia României la Asociaţia Oficialilor Electorali Europeni (ACEEEO) pentru anii 2009 şi 2010, prin diminuarea cu aceeaşi sumă a creditelor bugetare de la titlul „Bunuri şi servicii", în cadrul bugetului aprobat.
	Articol unic. (1) Sumele necesare pentru plata cotizaţiei anuale ce revine Autorităţii Electorale Permanente, în calitate de membru cu drepturi depline al Asociaţiei Oficialilor Electorali Europeni (ACEEEO), se asigură de la bugetul de stat, prin bugetul anual aprobat Autorităţii Electorale Permanente. 
(2) Pentru anul 2011 se introduce în bugetul Autorităţii Electorale Permanente titlul „Alte transferuri", alineatul „Contribuţii şi cotizaţii la organisme internaţionale", echivalentul în lei al sumei de 3.300 euro, reprezentând cotizaţia României la Asociaţia Oficialilor Electorali Europeni (ACEEEO) pentru anii 2009, 2010 şi 2011 prin diminuarea cu aceeaşi sumă a creditelor bugetare de la titlul „Bunuri şi servicii", în cadrul bugetului aprobat”.

Comisia juridică,de disciplină şi imunităţi 

Comisia pentru buget, finanţe şi bănci
	Pentru respectarea normelor de tehnică legislativă.

Prin amendament este inclusă plata cotizaţiei aferentă anului 2011, iar aplicabilitatea trebuie raportată la anul 2011, întrucât execuţia bugetară pe anul 2010 s-a încheiat.


Consilier, Ciprian Bucur, Consilier Mariana Bărdiţă, Expert Vasilica Popa

